“การบินไทย” จัดเที่ยวบินพิเศษรับคนไทยจากฮ่องกงกลับบ้านครั้งที่ 3
“การบินไทย” จัดเที่ยวบินพิเศษรับคนไทยจากฮ่องกงกลับบ้านครั้งที่ 3
“การบินไทย” จัดเที่ยวบินพิเศษรับคนไทยจากฮ่องกงกลับบ้านครั้งที่ 3
30 ส.ค. 2563

นาวาอากาศตรี อนิรุต แสงฤทธิ์ ผู้อำนวยการใหญ่ฝ่ายปฏิบัติการบิน ในฐานะหัวหน้าศูนย์ควบคุมการปฏิบัติการ (THAI Operations Control Center : TOCC) บริษัท การบินไทย จำกัด (มหาชน)  หรือ THAI เปิดเผยว่า บริษัทฯ ปฏิบัติภารกิจรับคนไทยจากฮ่องกงกลับประเทศไทย เป็นครั้งที่ 3
โดยให้ความร่วมมือกับกระทรวงการต่างประเทศของไทย สถานกงสุลใหญ่ ณ เมืองฮ่องกง จัดเที่ยวบินพิเศษในวันที่ 29 สิงหาคม 2563 รับผู้โดยสารชาวไทยจำนวน 216 คน เดินทางมาในเเที่ยวบินที่ ทีจี 607 เส้นทาง ฮ่องกง-กรุงเทพฯ ออกเดินทางจากฮ่องกง เวลา 20.48 น.  (เวลาท้องถิ่น) ถึงกรุงเทพฯ เวลา 22.24 น. ทั้งนี้ บริษัทฯ ยังได้ทำการขนส่งสินค้าในเที่ยวบินทั้งขาไปและขากลับด้วย
อีกทั้งบริษัทฯ ยังคงมุ่งมั่นปฏิบัติภารกิจเพื่อรับคนไทยในต่างประเทศกลับบ้านอย่างต่อเนื่อง โดยมีพนักงานการบินไทยและหน่วยงานที่เกี่ยวข้อง ทั้งในประเทศและต่างประเทศ ร่วมปฏิบัติหน้าที่ประสานงานและอำนวยความสะดวกให้แก่ผู้โดยสาร ซึ่งนับเป็นความภาคภูมิใจของการบินไทยเสมอมา





